วันนี้ มาธุระที่สยามเลยแวะกินมื้อเย็นที่ Ootoya สาขาพารากอน ได้รอคิวทั้งหมด 3 คิว ก็รอประมาณ 10 นาที ไปกัน 4 คน

พอได้โต๊ะ ก็สั่งอาหาร 4 set ไม่รวมของทานเล่น เช่น สลัดเต้าหู้ ปลาดิบหมักซอส คร๊อกเก้ ส่วนจานหลักจะเป็นชุดปลาชิมาฮอกเกะ ชุดไก่ย่าง

รอซักพักของทานเล่นก็มาเสริฟ 3 อย่าง ก็ทานกันไป แต่อาหารจานหลักยังไม่มาเสริฟเลย

ช่วงนี้สังเกตว่าโต๊ะข้างๆ มีลูกค้ารายใหม่เข้ามานั่งทาน 2 คน ก็ทานแล้วคุยกันไป จนสังเกตว่าโต๊ะข้างๆ ที่มาทีหลัง กลับได้อาหาร set ครบทั้ง 2 คนแล้ว ในขณะที่โต๊ะนี้ 4 คน ยังไม่มีใครได้ซักคน เลยเรียกพนักงานมาถามว่าโต๊ะที่มาทีหลังได้อาหารแล้วทำไมโต๊ะนี้ถึงยังไม่ได้ อีกประมาณ 5 นาที อาหารจึงมาเสริฟจนครบ ซึ่งขณะนั้นโต๊ะที่มา 2 คน กำลังจ่ายเงิน เพื่อออกจากร้าน

ปลาชิมาฮอกเกะยังอร่อยเหมือนเดิม

ปลาดิบหมักซอส อร่อย แต่น้อยลงจากร้านในยุคแรกๆ

